Peracáridos

A dos **peracáridos** (*Peracarida*) é unha superorde de crustáceos malacostráceos da clase dos eumalacostráceos.

De distribución cosmopolita, a superorde dos peracáridos é un dos taxa de crustáceos máis grande, xa que inclúe unhas 12 000 especies, distribuídas en hábitats mariños, dulciacuícolas e terrestres, das que as máis coñecidas son as integrantes das ordes dos anfípodos e dos isópodos.

A maioría dos seus membros miden menos de 2&nbsp;cm de lonxitude, pero o máis grande é probabelmente o chamado *isópodo xigante* (*Bathynomus giganteus*), que pode chegar a medir 76&nbsp;cm.

## Características 
[miniatura|250px|Esquema da mandíbula dun [anfípodo no que se observa:**1**, proceso molar; **2**, espiñas; **3**, lacinia; **4**, dentes apicais; **5** palpo.]] 
A principal característica que os distingue doutros eumalacostráceos é a de posuíren as femias dunha bolsa incubadora aplanada, unha especie de *marsupio*, onde transportan os seus ovos, e formada a partir de finas placas da coxa dos pereiópodos.

Ademais, presentan só unha parella de maxilípedos (raramente dúas ou tres), as mandíbulas cun proeso articulado accesorio entre o proceso molar e os dentes apicais (incisivos) dos adultos que se coñece co nome de **lacinia** ou *lacinia mobilis*, e unha casca que a miúdo se reduce en tamaño e non se fusiona coa parte superior dos somitos torácicos.

Nalgunhas ordes, os individuos xuvenís, nunha etapa postlarvaria, chamada *mancos*, carecen do último par de patas.
**Amphipoda* Latreille, 1816
**Bochusacea* Gutu & Iliffe, 1998
**Cumacea* Krøyer, 1846
**Isopoda* Latreille, 1817
**Lophogastrida* Sars, 1870
**Mictacea* Bowman, Garner, Hessler, Iliffe & Sanders, 1985
**Mysida* Haworth, 1825
**Pygocephalomorpha* †, Beurlen, 1930 (só se coñecen espécimes fósiles)
**Spelaeogriphacea* Gordon, 1957
**Stygiomysida* Tchindonova, 1981
**Tanaidacea* Dana, 1849
**Thermosbaenacea* Monod, 1927

Porén, Ruppert, Fox e Barnes exclúen *Thermosbaenacea* e a sitúan nunha orde separada, a dos *Pancarida*. Tamén colocan *Lophogastrida*, *Mysida* e *Pygocephalomorpha* nunha soa orde, a dos *Mysidacea*.

## Galería 

Ficheiro:Nototropis swammerdamei.jpg|*Atylus swammerdami* (*Amphipoda*)
Ficheiro:Diastylis bradyi (female).jpg|*Diastylis bradyi* (*Cumacea*)
Ficheiro:Bathynomus doederleinii (dorsal).jpg|*Bathynomus doederleinii* (*Isopoda*)
Ficheiro:Gnathophausia zoea.jpg|*Gnathophausia zoea* (*Lophogastrida*)

Ficheiro:Mictocaris halope.jpg|*Mictocaris halope* (*Mictacea*)
Ficheiro:Gastrosaccus spinifer.jpg|*Gastrosaccus spinifer* (*Mysida*)
Ficheiro:Tanaissus lilljeborgi.jpg|*Tanaissus lilljeborgi* (*Tanaidacea*)
Ficheiro:Tethysbaena ophelicola.jpg|*Tethysbaena ophelicola* (*Thermosbaenacea*)

## Notas 
## Véxase tamén 
### Bibliografía 
* Brusca, R. C. & Brusca, G. J. (2005): *Invertebrados*, 2ª ed. Madrid: McGraw-Hill-Interamericana. ISBN 0-87893-097-3.
* Frings, H. e Frings, M. (1975): *Conceptos de Zoología*. Madrid: Editorial Alhambra. ISBN 84-205-0505-6.
* Grassé, P.-P., E. A. Poisson e O. Tuzet (1976): *Invertebrados*. Barcelona: Toray-Masson. ISBN 84-311-0200-4.
* Hickman, C. P., W. C. Ober e C. W. Garrison (2006): *Principios integrales de zoología*, 13ª ed. Madrid: McGraw-Hill Interamericana. ISBN 84-481-4528-3.
* Remane, A., Storch, V. e Welsch (1980): *Zoología sistemática. Clasificación del reino animal.*. Barcelona: Ediciones Omega. ISBN 84-282-0608-2.
* Ruppert, E. E.; Fox, R. S. & Barnes, R. D. (2004): *Invertebrate Zoology*, 7th edition. Cengage Learning. ISBN 978-81-315-0104-7.

### Outros artigos 
* Malacostráceos

### Ligazóns externas 
* Peracarida no WoRMS.
* Peracarida Calman, 1904 no ITIS.
* Superorder Peracarida Calman 1904  en Fossilworks.
* Peracarida en Tree of Life.
* Peracarida  en Fauna Europaea.
* Peracarida no NCBI.